《卧佛寺》
明代·王樵

别院对回廊，修门锁花木。无人自开谢，虚堂满芬馥。

清风不须呼，翛然在深竹。试就绳床眠，为待烹茶熟。

静抚座中琴，流泉韵空谷。前山未须往，欲留佳处宿。

作者简介：（1521—1599）镇江府金坛人，字明远。嘉靖二十六年进士。授行人。历刑部员外郎，著《读律私笺》，甚精核。万历初，张居正知其能，任为浙江佥事，擢尚宝卿。以请勿罪反对居正夺情视事之言官，忤居正，出为南京鸿胪卿，旋罢。后再起至右都御史。有《方麓居士集》。